cyanic-selkie/wikianc huggingface dataset:
Պոչավոր երկկենցաղներ
Կառուցվածք
Մարմինը կլորավուն է՝ բաղկացած գլխային, իրանային և պոչային բաժիններից։ Մեծամասնության վերջույթները լավ են զարգացած։ Շատերն անցել են ջրային կենսակերպի։ Թմբկախոռոչ և թմբկաթաղանթ չունեն։
Վեդրին Սեն Լու
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Պոչավոր երկկենցաղներ
Բազմացում
Բեղմնավորումը ներքին է, հազվադեպ՝ արտաքին։ Որոշ տեսակների այս կամ այն չափով բնորոշ է խնամքը սերունդների նկատմամբ։ Թրթուրներն ունեն 4 զույգ խռիկային ճեղքեր, որոնք հասուն առանձնյակների մոտ անհետանում են։
Պատկերասրահ
Կատեգորիա:Ողնաշարավորներ
Խաչիկ Համբարյան
Խաչիկ Մինասի Համբարյան, գեներալ-գնդապետ (1969)։ Ռազմական գիտությունների թեկնածու (1965)։
Լի Բյոն Չհոլ
Լի Բյոն Չհոլ ( ), Սամսունգ ընկերության հիմնադիր և Հարավային Կորեայի ամենահաջողակ բիզնեսմեն։ Հյունդաի չեբոլի փլուզումից հետո, Սամսունգը դարձել է Հարավային Կորեայի ամենախոշոր բիզնես ընկերությունը ։
Խաչիկ Համբարյան
Ծանոթագրություններ
Կատեգորիա:Հայ գեներալներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Բելառուսական ԽՍՀ ԳԽ 7-րդ գումարման պատգամավորներ Կատեգորիա:Բելառուսական ԽՍՀ ԳԽ 8-րդ գումարման պատգամավորներ Կատեգորիա:Խորհրդային հուշագիրներ Կատեգորիա:ԽՄԿԿ անդամներ Կատեգորիա:ԽՄԿԿ 23-րդ համագումարի պատվիրակներ
Լի Բյոն Չհոլ
Վաղ տարիներ
Ծնվել է հարուստ հողատիրոջ ընտանիքում։ Նա հաճախել է Տոկիոյի Վասեդայի համալսարանի քոլեջը, բայց չի ստացել գիտական աստիճան։
Կորեական արվեստի հավաքածու
Մահվանից հետո Բյոն Չհոլների կալվածքը (Ho-Am) բացվել է հանրության համար։ Նրա կորեական արվեստի հավաքածուն համարվում է երկրի խոշորագույն մասնավոր հավաքածուներից մեկը և ներառում է արվեստի մի շարք առարկաներ, որոնք Կորեայի կառավարության կողմից կոչվել են "Ազգային գանձեր" : Ho-Am-ը գտնվում է Էվերլանդի զբոսայգուց ոչ հեռու։ Էվերլանդը նույնպես ստեղծվել է Սամսունգ Գրուպի կողմից և համարվում է Հարավային Կորեայի ամենահայտնի ժամանցի այգիներից մեկը։
Ընտանիք
Լի Բյոն Չհոլի ընտանիքը ՝
Սկիզբ
1938 թվականի մարտի 1-ին Դեգու քաղաքում Բյոն Չհոլը հիմնադրել է ավտոտրանսպորտային բիզնես, որն անվանել է Samsung Trading Co։ «Samsung» նշանակում է "Երեք աստղ", ինչը բացատրում է նրանց լոգոյի իմաստը ։
1945 թվականին Սամսունգը ապրանքներ էր տեղափոխում ամբողջ Կորեայով և տարբեր երկրներով ։ Ընկերությունը հիմնադրվել է 1947 թվականին Սեուլում։ 1950 թվականին՝ Կորեական պատերազմի ժամանակ այն եղել է տաս ամենախոշոր առևտրային ընկերություններից մեկը։ Հյուսիսկորեական բանակի կողմից՝ Սեուլը նվաճելուց հետո, Լին ստիպված էր իր բիզնեսը տեղափոխել Բուսան։ Պատերազմի հաջորդ մեկուկես տարվա ընթացքում ամերիկյան զորքերի ու տեխնիկայի զանգվածային հոսքը Բուսան, բավականին շահավետ էր Լիի տրանսպորտային ընկերության համար։ 1961 թվականին, երբ Պակ Չոն Հին մայիսի 16-ի հեղաշրջման արդյունքում զավթել է իշխանությունը՝ Լին գտնվել Է Ճապոնիայում և որոշ ժամանակ չի վերադարձել Հարավային Կորեա։ Ի վերջո, գործարքը կնքվել է և Լին վերադարձել է, բայց Սամսունգը ստիպված է եղել հրաժարվել բանկերի վերահսկողությունից։
Կորեայի արդյունաբերության ֆեդերացիա
Կորեայի արդյունաբերության ֆեդերացիան ստեղծվել է 1961 թվականի օգոստոսին ։ Ասոցիացիան հիմնվել է Samsung Group-ի նախագահ Լի Բյոն Չհոլի կողմից։ Նա յուրաքանչյուր աշխատակցի համար եղել է ազնիվ առաջնորդ։ Հետագայում Բեն Չհոլը զբաղեցրել է Կորեայի արդյունաբերության ֆեդերացիայի նախագահի պաշտոնը և հայտնի է եղել որպես Կորեայի ամենահարուստ մարդ ։
Արտաքին հղումներ
Կատեգորիա:Բիզնեսմեններ Կատեգորիա:Ջորջ Վաշինգտոն համալսարանի շրջանավարտներ Կատեգորիա:Միջազգային օլիմպիական կոմիտեի անդամներ
Էպիբլեմ
Էպիբլեմ ( – ծածկույթ), բույսերի արմատները ծածկող հյուսվածք։ Միաշերտ է, կազմված սեղմ դասավորված, ամուր պատեր ունեցող կուտիկուլայից զուրկ բջիջներից։ Էպիբլեմը առաջացնում է արմատամազիկներ, որոնք նպաստում են արմատի ծծող մակերեսի մեծացմանը։
Կատեգորիա:Բուսական հյուսվածքներ Կատեգորիա:Բույսերի մորֆոլոգիա
Համդալլահ Ղազվինի
Համդալլահ Ղազվինի, պարսիկ մատենագիր։ Ղազվին քաղաքի և շրջակայքի տնտեսական կառավարիչ մոնղոլական իշխանությունում։ Գրել է տարբեր բնույթի ստեղծագործություններ։ 1340 թվականին ավարտած «Սրտերի զվարճությունը» պատմաաշխարհագրական ստվար աշխատությունը կարևոր սկզբնաղբյուր է նաև Հայաստանի XIII-XIV դդ. տնտեսության և աշխարհագրության ուսումնասիրության համար։
Կատեգորիա:Պարսիկներ Կատեգորիա:Պարսիկ բանաստեղծներ Կատեգորիա:Պարսիկ պատմաբաններ Կատեգորիա:Պարսիկ աշխարհագրագետեր Կատեգորիա:Պարսիկ գրողներ
Մայամիի համալսարան
Մայամիի համալսարան (The University of Miami, ոչ պաշտոնական անվանումներ՝ UM, U of M, U Miami, Miami), մասնավոր համալսարան ԱՄՆ-ում՝ ստեղծված 1925 թվականին։ Հիմնական կամպուսը գտնվում է Ֆլորիդա նահանգի Կորալ Գեյբլզ քաղաքում։ Բժշկական դպրոցը գտնվում է Մայամիում, իսկ օվկիանոսային հետազոտական ստորաբաժանումները Վիրջինիա Կիում (Virginia Key):
2010 թվականին համալսարանի 12 քոլեջներում (ներառյալ բժշկական դպրոցը, իրավունքի դպրոցը և օվկիանոսաբանության ուսուցման դպրոցը) սովորում էին 15.629 ուսանողներ 115 բակալավրիատի, 108 մագիստրոսական, 53 դոկտորական (որոնցից 49-ը՝ հետազոտական և 4-ը՝ պրոֆեսիոնալ) ծրագրերում ։
2010-2011 ուսումնական տարվա դրությամբ համալսարանի բյուջեն կազմել է $2,5 միլիարդ (ինչից $1,7 միլիարդը՝ բժշկական ստոաբաժանումների բյուջե), այդ թվում՝ հետազոտությունների համար՝ $338,9 միլիոն ։ Նպատակային կապիտալը (էնդաունմենթ) 2010 ֆինանսական տարվա վերջի դրությամբ կազմել է $618,2 միլիոն ։
Կրուտայա Բալկա (ավան, Յասինովատսկի շրջան)
Կրուտայա Բալկա (Крута Балка), ավան Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Կրուտայա Բալկա ավանում բնակվում էր 305 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Յասինովատսկի շրջանի բնակավայրեր Կատեգորիա:Ուկրաինայի ավաններ
Լենինի արձան (Սիեթլ)
Լենինի արձան Սիեթլում, Կոմունիստական կուսակցության և Խորհրդային Սոցիալիստական Հանրապետությունների Միության հիմնադիր Վլադիմիր Լենինի հինգ մետրանոց բրոնզե արձանն է Սիեթլի Ֆրեմոնթ շրջանում։ Արձանը՝ Չեխոսլովակիայի կառավարության պատվերով, հեղինակել է բուլղարական ծագումով սլովակ քանդակագործ Էմիլ Վենկովը ։ Քանդակագործը ի տարբերություն Լենինի ընդունված՝ փիլիսոփայի և լուսավորչի կերպարի, ստեղծել է հեղափոխականի կերպար, որը վճռականորեն դուրս է գալիս պատերազմի խորհրդանիշ կրակի բոցերի միջից ։
Տեղափոխում ԱՄՆ
Արձանը հայտնաբերել է մետաղի ջարդոնի մեջ ԱՄՆ քաղաքացի Լյուիս Կարպենտերը, ով այդ ժամանակ անգլերեն էր դասավանդում Պոպրադում։ Իր ընկերոջ՝ տեղացի լրագրողի հետ նա համոզել է տեղական իշխանություններին, որ արձանը, չնայած կոմունիզմի ժողովրդականություն չվայելելուն, այնուամենայնիվ արվեստի գործ է և պահպանման կարիք ունի ։ Նա 13000 ԱՄՆ դոլարով գնել է արձանը  ։
Քանդակագործ Էմիլ Վենկովի մասնակցությամբ յոթ տոննա կշռով արձանը խնամքով բաժանվել է երեք մասի և տեղափոխվել ԱՄՆ։ Տեղափոխման ողջ գործողությունը արժեցել է 42.000 ԱՄՆ դոլար ։ Կարպենտերը տեղափոխման ծախսերը հոգալու համար գրավ է դրել իր տունը ։
1994 թվականի փետրվարին Կարպենտերը մահացել է ավտովթարից, և արձանը մնացել է նրա տան բակում։ 1995 թվականին արձանը տեղադրել են 34-րդ փողոցի և Էվանսթոն պողոտայի խաչմերուկում՝ Ֆրեմոնտի մեկ այլ դիտարժանության՝ սառը պատերազմի ժամանակաշրջանի հրթիռի կմախքից մեկ փողոց այն կողմ ։ Այժմ արձանը գտնվում է նախկին տեղից երկու փողոց դեպի հյուսիս ։ Կարպենտերի ժառանգները շարունակում են արձանի գնորդ փնտրել։ 2006 թվականին նրանք արձանը գնահատել էին 250.000 ԱՄՆ դոլար ։
Մշակութային նշանակություն
Ֆրեմոնտը բոհեմական շրջանի համբավ ունի։ Լենինի արձանը և շրջանում գտնվող այլ օբյեկտներ ոչ մեկ անգամ դարձել են գեղարվեստական տարբեր նախագծերի մաս ։ 2004 թվականից սկսած` Ծննդյան տոներին արձանը զարդարում են։ 2004 թվականի օրվա Արևակայության շքերթի (Solstice Parade) ժամանակ արձանը վերափոխել են Ջոն Լենոնի։ ԼԳԲՏ համայնքի հպարտության շաբաթվա ժամանակ (Pride Week (Toronto)) արձանին աղջկա շորեր են հագցրել։ Հաճախ այն ներկում են ծաղրածուի նման կամ կանացի շոր են հագցնում ։
Պոլիտրավմա
Պոլիտրավմա և բազմակի տրավմա, բժշկական տերմիններ են, որոնք նկարագրում են այն անձի վիճակը, ով ենթարկվել է բազմաթիվ տրավմատիկ վնասվածքների, օրինակ՝ գլխի լուրջ վնասվածք, ավտովթարներ, զգալի բարձրությունից ընկնել և այլն ։ Այն դարձել է ԱՄՆ զինվորական բժիշկների կողմից սովորաբար կիրառվող տերմինը` նկարագրելով ծանր վիրավորված զինվորներին, որոնք վերադարձել են Իրաքում «Իրաքի ազատություն» և Աֆղանստանում «Մշտական ​​ազատություն» գործողություններից։ Տերմինը ընդհանուր է և երկար ժամանակ օգտագործվում է բազմաթիվ վնասվածքների հետ կապված ցանկացած դեպքի համար։
Քաղաքացիական բժշկություն
Քաղաքացիական կյանքում պոլիտրավմաները հաճախ կապված են ավտովթարների հետ։ Դա պայմանավորված է նրանով, որ ավտովթարները հաճախ տեղի են ունենում բարձր արագությամբ՝ պատճառելով բազմաթիվ վնասվածքներ։ Հիվանդանոց ընդունվելիս ցանկացած վնասվածք ստացած հիվանդ պետք է անհապաղ ենթարկվի ողնաշարի, կրծքավանդակի և կոնքի ռենտգեն ախտորոշման, որը սովորաբար հայտնի է որպես «տրավմայի շարք»՝ պարզելու կյանքին սպառնացող հնարավոր վնասվածքները։ Օրինակները կարող են լինել ողերի կոտրվածք, կոնքի կոտրվածք, հեմոթորաքս և այլն:Այս նախնական հետազոտություներն ավարտելուց հետո վերջույթների ռենտգեն ախտորոշմամբ կարող են բժիկները գնահատել այլ կոտրվածքների առկայությունը։ Բավականին տարածված է նաև ծանր տրավմայի դեպքում, երբ հիվանդներին ուղարկում են անմիջապես Համակարգչային Տոմոգրաֆիա կամ վիրաբուժական միջամտություն, եթե շտապ բուժում է պահանջվում։ Էքստրակորպորալ թաղանթային թթվածնացումը (ECMO) կարող է արդյունավետ լինել թոքային կամ սրտանոթային անբավարարությամբ որոշ պոլիտրավմայով հիվանդների բուժման համար ։
Ռազմական բժշկություն
Պոլիտրավման հաճախ առաջանում է պայթյունից ստացված վնասվածքներից, որոնք առաջացել են ինքնաշեն պայթուցիկ սարքերից կամ հրթիռահրետանային արկի հարվածից, «ինքնաշեն պայթուցիկ սարքերը, պայթյունները, ականները և բեկորները կազմում են մարտական ​​վնասվածքների 65 տոկոսը» ։ Բարձր ճնշման ալիքների, պայթուցիկ բեկորների և թափվող բեկորների համակցությունը կարող է առաջացնել բազմաթիվ վնասվածքներ, այդ թվում՝ ուղեղի վնասվածք, վերջույթների կորուստ, այրվածքներ, կոտրվածքներ, կուրություն և լսողության կորուստ, ընդ որում այս կերպ վիրավորվածների 60 տոկոսն ունի որոշակի աստիճան ուղեղի տրավմատիկ վնասվածք ։
Նախորդ պատերազմներում նման բազմաթիվ վնասվածքներով զինվորների մեծ մասը պարզապես կենդանի չէր մնում, նույնիսկ եթե արագ տեղափոխվեր հիվանդանոց։ Իսկ այժմ բժկության զարգազման արդյունքում մահերի թիվը նվազել է։
ԱՄՆ բուժում
2013 թվականի դրությամբ ԱՄՆ-ում գործում էր հինգ վերականգնողական կենտրոն, որոնք մասնագիտացած էին պոլիտրավմայի վրա։ Նրանք կառավարվում են Միացյալ Նահանգների վետերանների գործերի դեպարտամենտի կողմից և գտնվում են Մինեապոլիսում, Մինեսոտա, Պալո Ալտո, Կալիֆոռնիա; Ռիչմոնդ, Վիրջինիա, Սան Անտոնիո, Տեխաս և Թամպա, Ֆլորիդա։ Այս հիվանդանոցները հիմնականում մասնագիտանում են վերականգնողական բուժման մեջ։ Բացի այդ, Վետերանների գործերի դեպարտամենտն ունի պոլիտրավմայի 22 ցանց, որոնք գտնվում են ամբողջ երկրում։
«Հարատև ազատություն» օպերացիան ամենից հաճախ վերաբերում է Աֆղանստանում ԱՄՆ-ի գլխավորած մարտական առաքելությանը։
Համաճարակաբանություն
«Հարատև ազատություն» օպերացիաի մասնակից վետերաններն ունեն պոլիտրավմայի բարձր մակարդակ ։ Ուսումնասիրությունը ցույց են տվել 16,590 «Հարատև ազատություն» օպերացիաի վետերանների 27.66%-ը համապատասխանում էր պոլիտրավմայի չափանիշներին ։ Պոլիտրավմայով հիվանդների բուժումը և վերականգնողական խնամքը շատ ծավալուն և ժամանակատար գործունեություն է ։
Ծանոթագրություններ
Կատեգորիա:Անհետաձգելի բուժօգնություն Կատեգորիա:Վնասվածքներ Կատեգորիա:Վնասվածքաբանություն
Վիբորգի Ե. Ն. Հեյդենի անվան տարրական ուսումնարան
'''Վիբորգի Ե. Ն. Հեյդենի անվան տարրական ուսումնարան''', տարրական կրթական հաստատություն, որը գործել է Վիբորգում 1862-1918 թվականներին։ Վիբորգի կենտրոնում՝ Վիբորգսկայա փողոցի և Լադանովի փողոցի անկյունում գտնվող նախկին ուսումնարանի շենքը ընդգրկված է ճարտարապետական հուշարձանների ցանկում։
Պատմություն
19-րդ դարի առաջին կեսին Վիբորգի նահանգի քաղաքներում գերակշռում էին շվեդական և գերմանալեզու կրթական հաստատությունները, որոնցում ռուսերենը պարտադիր առարկաների թվում էր։ Բայց 1860-ականներին, Ֆինլանդիայի Մեծ դքսությունում, սկսվեց ֆիննական լեզվի ներդրումը պաշտոնական գրագրությունում։ 1856 թվականին ընդունված ուսումնարանական նոր կանոնադրության համաձայն, Վիբորգի գիմնազիայում, ինչպես Ֆինլանդիայի այլ կրթական հաստատություններում, ռուսերեն և գերմաներեն լեզուների ուսուցումը սկսեց աստիճանաբար նվազել, ինչը հանգեցրեց գիմնազիստների թվի կրճատմանը, իսկ 1862 թվականին գիմնազիան լուծարվեց «այդտեղ սովորողների աննշան թվաքանակի պատճառով»։ Բայց նույն թվականին, քաղաքաբնակների նախաձեռնությամբ, հիմնվեց տարրական ուսումնարանը, որը մինչև 1880-ական թվականները մնաց Վիբորգի միակ ռուսական կրթական հաստատությունը։
1862 թվականի հոկտեմբերի 1-ին բացված ուսումնարանը սկզբում բաղկացած էր երկու ինքնուրույն մեկ դասարանանոց դպրոցներից՝ տղաների և աղջիկների համար։ Հիմնականում այդտեղ սովորում էին աղքատ ընտանիքների երեխաները, ռուս մեծահարուստ քաղաքաբնակները նախընտրում էին իրենց երեխաներին ուղարկել մասնավոր գիշերօթիկ դպրոցներ։
Տղամարդկանց դպրոցը չէր ֆինանսավորվում Ֆինլանդիայի Մեծ դքսության բյուջեից և գոյատևում էր մասնավոր նվիրատվությունների հաշվին՝ տեղակայվելով վարձով բնակարանում։ Նրա միակ աշխատակիցը, ով երեխաներին սովորեցնում էր, պաշտոնաթող գործավար Գեորգի Աֆանասևն էր։ Միայն 1869 թվականին, քաղաքաբնակների բողոքից հետո, կայսր Ալեքսանդր II-ի ցուցումով, գանձարանից տարեկան 1500 ֆիննական մարկ հատկացվեց դպրոցի պահպանման համար և այդ պահից աշխատանքի ընդունվեց առաջին ուսուցիչը։ Կանանց դպրոցը նույնպես լավագույն վիճակում չէր, որտեղ անվճար դասավանդում էր մահացած գեներալ Ա. Բոգաևսկու դուստրը։ 1878 թվականին տղաների ուսումնարանն արդեն երկու դասարանանոց էր՝ 50 աշակերտով։ Նույն թվականին բացվեց տղաների և աղջիկների ընդհանուր նախապատրաստական դասարանը։ 1879 թվականի սեպտեմբերի 1-ին այնտեղ սովորում էր 47 աշակերտ՝ 24 տղա և 23 աղջիկ, որոնց մեծ մասը (40) ցածր դասի զինվորականների երեխաներ էին, իսկ 7-ը՝ գյուղացիների և արհեստավորների ընտանիքներից էին։ 1881-1882 թվականների սկզբին արական և իգական դպրոցները նախապատրաստական դասարանի հետ միավորվեցին մեկ կրթական հաստատության մեջ։ Այն տեղավորված էր նեղ, խարխուլ շենքում, որը պատկանում էր ռազմատեխնիկական վարչությանը և հարմար չէր ուսումնական նպատակների համար։ Բայց Ֆինլանդիայի նորանշանակ գեներալ-նահանգապետ, կոմս Ֆեոդոր Լոգինովիչ Հեյդենի 1881 թվականին Վիբորգ գալուց հետո բնակչության ռուսական կրթության վիճակը սկսեց բարելավվել։ Ֆինլանդիայի ռուսական դպրոցների տնօրեն Պավել Վասիլևիչ Արշաուլովի, Ֆինլանդիայի ռուսական դպրոցների խորհրդատվական կոմիտեի նախագահ Ալեքսանդր Հագեմեյստերի և ժողովրդական կրթության նախարար Ալեքսանդր Նիկոլայի ակտիվ աջակցության շնորհիվ 1882 թվականին հանդիսավորությամբ բացվեց Վիբորգի ռեալական ուսումնարանը, նույն տարվանից տարրական ուսումնարանի ուսուցիչների աշխատավարձերի համար պետական գանձարանից տարեկան հատկացվում էր 2400 ֆիննական մարկ, որտեղ արդեն սովորում էին 131 աշակերտ և դասավանդում 6 ուսուցիչ։ Դպրոցը դարձավ Վիբորգի բոլոր ռուսական ծխական բարեգործական ընկերությունների մշակութային կենտրոնը։
Քաղաքաբնակների բազմիցս դիմումներից հետո՝ 1894 թվականի մայիսի 6-ին, կայսր Ալեքսանդր III-ի բարձրագույն հրամանով, 20 հազար ռուբլու անտոկոս վարկ տրամադրվեց 20 տարով՝ նոր ուսումնարանի շենքի կառուցման համար։ Այդ ժամանակ մահացավ կոմսուհի Էլիզավետա Հեյդենը, որը հայտնի էր իր բարեգործությամբ։ Ի պատիվ ֆիննական գլխավոր նահանգապետի կնոջ, որը հովանավորում էր ռուսական դպրոցները, 1894 թվականի հոկտեմբերի 8-ից կրթական հաստատությունը ստացավ «Վիբորգի տարրական ուսումնարան՝ ի հիշատակ Էլիզավետա Նիկոլաևնա Հեյդենի» անվանումը։
Հեյդենյան դպրոցի շենքի կառուցման համար հողամաս հատկացվեց Սոբորնայա հրապարակում՝ Վիբորգի ռեալական ուսումնարանի շենքի հարևանությամբ, նույն թաղամասում էր գտնվում նաև Կանանց ռուսական գիմնազիան։ 1896 թվականին Ցարսկայա և Գոֆգերիխսկայա փողոցների անկյունում բացվեց նոր դպրոց։ Երկհարկանի շենքը նախագծել է ճարտարապետ Լեանդեր Իկոնենը։ Հատկանշական է, որ նա նախագիծ էր մշակել նաև Ֆիննական ուսումնարանի շենքի համար, որը կառուցվել էր մոտակայքում 1903 թվականին։ Ռուսական ոճով սիմետրիկ ճակատով քարե շենքը, որը ներդաշնակորեն համակցված էր ռեալական ուսումնարանի հարևան շենքի հետ, առանձնանում է կենտրոնական մասում տեղակայված շքամուտքով, բայց չէր անցնում կարմիր գծից այն կողմ։
Հարմարավետ նոր շենք տեղափոխվելուց հետո Հեյդենի դպրոցն ուներ մոտ 10 ուսուցիչ և 200 աշակերտ և անցավ քառամյա կրթության։ Շենքում տեղակայված էր նաև անվճար գրադարան՝ ընթերցասրահով։ Իսկ 1912 թվականին Հեյդենի դպրոցում բացվեց կարի և դերձակագործության գծով կանանց արհեստագործական բաժինը։ Այդ ժամանակահատվածում, երբ ևս երկու տարրական ռուսական ուսումնարաններ բացվեցին Վիբորգի արվարձաններում, դպրոցը հաճախ կոչվում էր    «Հայդենյան թիվ 1 ռուսական տարրական ուսումնարան»։ Ուսումնարանը դադարեցրեց աշխատանքը 1918 թվականին Ֆինլանդիայի քաղաքացիական պատերազմի արդյունքում, երբ դպրոցի շենքը բռնագրավվեց Ֆինլանդիայի Հանրապետության կառավարության կողմից ոչ ֆիննական բնակչության ջարդերից հետո։ Հետագայում աշակերտներից ոմանք տեղափոխվեցին ռուսական ռեալական լիցեյ-համատեղ միջնակարգ դպրոց, որը բացվել էր նախկին կանանց ռուսական գիմնազիայի շենքում։ Իսկ Հայդենյան ուսումնարանի շենքում 1919 թվականին տեղակայվեց Ռոզենտալի մասնավոր ֆիննական ռեալական լիցեյը։ 1922-1923 թվականներին, ճարտարապետ Ալլան Շուլմանի նախագծով կառուցվեց շենքի երրորդ հարկը։ Այդտեղ տեղակայվեց միացյալ առևտրային և գյուղատնտեսական լիցեյը։ Շենքը նոր ուսումնական հաստատության կարիքներին հարմարեցնելու ընթացքում երկրորդ և երրորդ հարկերի պատուհանները տեղադրվեցին ճակատի կենտրոնական ռիզալիտի վրա։
Խորհրդա-ֆիննական պատերազմների (1939-1944) արդյունքում Լիցեյը տարհանվեց Հելսինկի, որտեղ շարունակեց աշխատել որպես դպրոց-լիցեյ։ Ռազմական գործողությունների ընթացքում որոշակի վնասներ կրած դպրոցի շենքը վերանորոգվել է հետպատերազմյան տարիներին՝ պահպանելով հեղափոխությունից հետո ձեռք բերված արտաքին ճարտարապետական տեսքը (միայն պատուհանների շրջանակների դեկորը փոքր-ինչ փոխվել է)։
Շենքը երկար տարիներ շարունակվել է օգտագործվել ուսումնական նպատակներով՝ շենքում տեղակայված է թիվ 1 միջնակարգ դպրոցը ։ 2011 թվականին իրականացված վերակառուցման ընթացքում կառուցվել է դպրոցի նոր մասնաշենքը ոճավորված ճակատով, որը նման է հարևան ռեալական և տարրական ուսումնարանների շենքերին։
Յամբ
Մեծավերջ, Յամբ (ἴαμβος, հվնբր. ἴαμβύκη երաժշտական գործիքի անվանումից), 1) երկու վանկանի բանաստեղծական ոտքի տեսակ ։
Անտիկ տաղաչափության (չափական) մեջ յամբը բաղկացած էր սկզբում մեկ կարճ և ապա մեկ երկար վանկերից (U—), իսկ ժամանակակից (վանկաշեշտային տաղաչափություն) պոեզիայում՝ մեկ անշեշտ և մեկ շեշտված վանկերից (‿ ـʼ)։ Յամբական տողի մեջ շեշտերն ընկնում են զույգ վանկերի վրա, թեև շեշտերից մեկը կամ մի քանիսը կարող են բացակայել։ Յամբով գրված տողի սխեման է.
Յամբական չափը ոտանավորի ամենատարածված տեսակներից մեկն է։ Օրինակ, ռուսական պոեզիայում երկերի ճնշող մեծամասնությունը գրված է յամբերով (մանավանդ քառոտնյա տողերով)։
Հայկական բանաստեղծության մեջ միայն առանձին դեպքերում կարելի է հանդիպել զուտ յամբական տողերի, ինչպես՝ <poem style="margin-left: 2em">Տեսա՛ երա՛զ մի վա՛ռ, Ոսկի՛ մի դո՛ւռ տեսա՛, Վըրա՛ն փերո՛ւզ կամա՛ր. Սյունե՛րը հո՛ւր տեսա՛... (Վ. Տերյան)
<poem style="margin-left: 2em">Նայե՛ց-նայե՛ց Սայաթ-Նովե՛ն, ամպի՛ նմա՛ն տխո՛ւր մնա՛ց. Ասա՛վ՝ Չարե՛նց, էս գոզալի՛ց սրտի՛ս մե հի՛ն մրմո՛ւռ մնա՛ց... (Ե. Չարենց)
2) Անտիկ գրականության մեջ յամբեր էին կոչվում նաև երգիծական ոտանավորները։ Նոր ժամանակներում ևս հեղինակները երբեմն յամբեր են անվանել իրենց երգիծական կամ խոհական-փիլիսոփայական բանաստեղծությունները։
Ծանոթագրություններ
Կատեգորիա:Համաշեշտ տաղաչափություն
Սերգեյ Ելագինի տուն
Սերգեյ Ելագինի տուն (Дом Сергея Елагина), XIX դարի վերջի առանձնատուն Մոսկվայի Բուլվարնոյե կոլցոյում (Ստրաստնոյ բուլվար, տուն 11)։ Ունի մշակութային ժառանգության հայտնաբերված օբյեկտի կարգավիճակ ։
Պատմություն
Ժառանգական պատվավոր քաղաքացի Սերգեյ Իվանովիչ Ելագինի տունը կառուցվել է 1898 թվականին ճարտարապետ Ալեքսանդր Ալեքսանդրովիչ Դրանիցինի նախագծով։ 1910 թվականին բակի կողմից կատարվել է կցակառուցում ճարտարապետ Օսիպ Օսիպովիչ Շիշկովսկու նախագծով ։
1920-1930-ական թվականներին առանձնատանը գտնվում էր «Օգոնյոկ» ամսագրի խմբագրությունը։ Այն ժամանակ այստեղ հաճախել են Վլադիմիր Մայակովսկին, Դեմյան Բեդնին, Իլֆն ու Պետրովը, Վլադիմիր Գիլյարովսկին։ Առանձնատան պարտեզում գործել է «Ժուրգազա» ամառային ռեստորանը, որը ժողովրդականություն է վայելել լրագրողների ու գրողների շրջանում ։ Այն դարձել է Գրիբոյեդովի ռեստորանի նախատիպերից մեկը Միխայիլ Բուլգակովի «Վարպետը և Մարգարիտան» վեպում ։ Ի հիշատակ «Օգոնյոկ» ամսագրի գլխավոր խմբագիր Միխայիլ Կոլցովի տան ճակատին փակցվել է հուշատախտակ։
Հետպատերազմյան տարիներին առանձնատանը տեղակայվել է Սվերդլովսկի շրջգործկոմը, ապա՝ ԽՄԿԿ Մոսկվայի կոմիտեին կից կուսակցության պատմության ինստիտուտը, այնուհետև՝ ժողովրդական վերահսկողության մարզային կոմիտեն ։
Ճարտարապետություն
Կիսանկուղով և վերին կիսահարկերով (բակում) մեկհարկանի առանձնատունը կառուցվել է նեոգրեկ ոճով։ Անհամաչափ ճակատը դեկորացված է արմավազարդերով և առյուծի դիմակներով։ Մասամբ պահպանվել է XIX դարի վերջի - XX դարի սկզբի ինտերիերը ։
Ծանոթագրություններ
Կատեգորիա:Մոսկվայի շենքեր և կառույցներ Կատեգորիա:1898 հիմնադրումներ
Վլասեյյու
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինան ։
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Սրտի շշուկը
Սրտի շշուկը (耳をすませば Միմի օ սումասեբա, բառացի` «Եթե լսել»), մանգա և Ghibli ստուդիայի` դրա հիման վրա ստեղծված լիամետրաժ ֆիլմ, որը թողարկվել է 1995 թվականին։ Մուլտֆիլմի ֆանտաստիկ լանդշաֆտների հեղինակն է ճապոնացի հայտնի նկարիչ իմպրեսիոնիստ և գրող Նաոհիսա Ինոուեն։
Սյուժե
Սյուժեն պատմում է միջին դպրոցի աշակերտուհի Շիզուկու Ցուկիշիմայի մասին, որը շատ է սիրում իր ազատ ժամանակն անցկացնել գիրք կարդալով։ Սակայն ինչ հատոր էլ նա վերցներ գրադարանում, դրա օգտաքարտում միշտ նշված էր Սեյձի Ամասավայի անունը։ Անսովոր տղայի հետ հանդիպելուց հետո Շիզուկուն հասկանում է, որ նա իր առաջին սերն է։ Նրա հետ շփումը աղջկա համար բացում է նրա ներքին աշխարհը, նա շատ բան է սովորում ուրիշների և իր մասին։
Սյուժեում շոշափվող հիմնական թեմաներից մեկը հասունացման և առաջին սիրո շրջանն է, անցումային տարիքն իր բոլոր դրսևորումներով։ Շատ մանրամասներով ուսումնասիրվում է աղջկա զգացմունքների էվոլյուցիան` ձանձրալի տղայից դժգոհությունից մինչև նրա հետ կապվելը։ Այնուամենայնիվ, ամենակարևոր թեման ինքդ քեզ գտնելն ու քո երազանքի ճանապարհին դժվարությունները հաղթահարելն է։
Սփին-օֆֆ
Ֆիլմի ընթացքում Շիզուկուն աշխատում է ֆանտաստիկ պատմության վրա, որը պտտվում է Բարոն անունով կատվի արձանի շուրջ, որը գտնվել էր պարոն Նիշիի հնաոճ իրերի խանութում։ 2002 թվականին Ghibli-ն թողարկում է ռեժիսոր Հիրոյուկի Մորիտայի «Կատվի վերադարձը» սփին-օֆֆ ֆիլմը, որտեղ կրկին հայտնվում է կատու Բարոնը և թափառական կատու Մունը (Muta):
Արտաքին հղումներ
Կատեգորիա:Walt Disney Pictures ֆիլմեր Կատեգորիա:Մուլտֆիլմեր այբբենական կարգով Կատեգորիա:Մանգաներ
(592) Բաթշեբա
(592) Բաթշեբա (Bathseba), աստերոիդ աստերոիդների հիմնական գոտում։ Հայտնաբերվել է 1906 թվականի մարտի 18-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 3,025813 ա. մ., առավելագույնը մոտենում է 2,6349 ա. մ. հեռավորության վրա և հեռանում 3,4167 ա. մ., իսկ Երկրի ուղեծրին Բաթշեբա աստերոիդը նվազագույնը մոտենում է 1,6707 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1922,48 երկրային օրվա ընթացքում, իր ուղեծրով շարժվելով միջինում 0,187258 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,18° անկյուն։
Արտաքին հղումներ
Կատեգորիա:1906 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աղյուս
Աղյուս, շինարարական, ուղղանկյուն զուգահեռանիստի ձևով կաղապարված արհեստական քար։ Աղյուսի ստանդարտ չափերն են 250 x 120 x 65 մմ³։ Ըստ սկզբնահումքի և պատրաստման եղանակի լինում է թրծած կավային, տրեպելային, թրծած կավա–տրեպելային, սիլիկատային (կրաավազային, կրակավային ևն)։ Ամենամեծ տարածումն ունի թրծած կավային և կրաավազային աղյուսներ։
Կավային աղյուս պատրաստվում է դյուրահալ ավազակավերից ու կավերից։ Լինում է սովորական, թեթև (ծակոտկեն, սնամեջ), ճանապարհային և այլ տեսակի։ Սովորական աղյուսի ամրության սահմանը սեղմելիս 50–200 կգ/սմ² է, ջերմահաղորդականության գործակիցը՝ 0,6–0,7 կկալ/մ. աստ. ժ, ծավալային կշիռը՝ 1700–1900 կգ/մ³։ Կավային աղյուս արտադրվում է գլխավորապես պլաստիկ կաղապարման և կիսաչոր մամլման եղանակներով։ Առաջին դեպքում կավը բաժնեչափվում, խառնվում է հավելանյութերի հետ և 18–25% խոնավությամբ կաղապարվում աղյուսամամլիչներով։ Աղյուսի չորացումը կատարվում է բնական կամ արհեստական չորանոցներում, իսկ թրծումը՝ օղակային կամ թունելային վառարաններում (900 °C–ից 1000 °C)։ Կիսաչոր մամլման եղանակի դեպքում հում աղյուսի թրծումը կատարվում է առանց նախնական չորացման։ Կավային աղյուս օգտագործվում է պատերի շարվածքի, տաքացման վառարանների, ծխնելույզների և կամարների կառուցման համար։
Սիլիկատային աղյուսներ պատրաստում են ավազի (92–95%) և կրի (5–8%) խառնուրդից՝ ջերմային մշակմամբ։ Ամրության սահմանը սեղմելիս՝ 75–200 կգ/սմ², ջերմահաղորդականության գործակիցը՝ 0,70–0,75 կկալ/մ. աստ. ժ, ծավալային կշիռը՝ 1800–1900 կգ/մ³։ Սիլիկատային աղյուս օգտագործվում է նույն նպատակներով, ինչ որ կավայինը, սակայն 250 °C–ից ցածր ջերմաստիճանում և ոչ խոնավ պայմաններում։
Կատեգորիա:Շինարարական նյութեր
Համեմատության աստիճաններ
Համեմատության աստիճաններ, որակական ածականի և մակբայի արտահայտած հատկանիշի առավել կամ պակաս լինելը ցույց տվող ձևեր։ Հայերենում համեմատության աստիճանները լինում են դրական, բաղդատական, գերադրական և դրսևորվում են կա՛մ համադրական եղանակով՝ բառի սկզբնաձևի վրա մասնիկ ավելացնելով, կա՛մ վերլուծական եղանակով՝ համեմատության աստիճաններ ցույց տվող բառերի հարադրմամբ։ Ժամանակակից հայերենում գերիշխում է համեմատության աստիճաններ կազմելու երկրորդ եղանակը. համեմատության իմաստն արտահայտվում է մակբայներով (առավել, քիչ ևն), ածականներով (արտակարգ, զարմանալի ևն)։ Համադրական կազմությունը սահմանափակ է (մեծ-ամենամեծ-մեծագույն)։
Տես նաև
Կատեգորիա:Ձևաբանություն
Դմիտրի Բորտնյանսկի
Դմիտրի Ստեպանովիչ Բորտնյանսկի (Дмитрий Степанович Бортнянский ; Дмитро Степанович Бортнянський,    ), ռուս և ուկրաինացի * կոմպոզիտոր, տավղահար և դիրիժոր, ով ծառայության մեջ է գտնվել Եկատերինա Մեծի պալատում։ Ռուսներն ու ուկրաինացիները վիճարկում են նրա ազգային պատկանելությունը՝ համարելով մերթ մեկ, մերթ մյուս ազգի ներկայացուցիչ ։ Բորտնյանսկին հայրական գծով ունի ռուսինական-լեմկոյական ծագում. նրա հայրը՝ Ստեֆան Շկուրատը, փոխել է իր ազգանունը ավելի «ազնվական» հնչողություն ունեցող Բորտնյանսկու՝ նոր ազգանվան հիմքում դնելով իր հայրենի Բորտնե գյուղի անունը, որը ներկայումս գտնվում է Լեհաստանի տարածքում ։ Կոմպոզիտորի մայրը՝ Մարինա Դմիտրևնա Տոլստայան, ծագումով ռուսական ազնվականական Տոլստոյ տոհմից էր ։
Բորտնյանսկին երգեցողություն, երաժշտության տեսություն ու կոմպոզիցիա է սովորել նախ՝ պետերբուրգյան պալատական կապելլայի դիրիժոր Բալդասարե Գալուպիի ղեկավարությամբ, այնուհետև Եկատերինա Երկրորդի աջակցությամբ ուսումնառությունը շարունակել է Իտալիայում։ 1779 թվականին վերադարձել է Պետերբուրգ, 1796 թվականին դարձել է պալատական երգչախմբի դիրիժոր։ Նրա ղեկավարությամբ այդ երգչախումբը միջազգային ճանաչում է նվաճել։ Դեռ Իտալիայում գտնված տարիներին նա հաջողել է բեմադրել իր գրած առաջին օպերաները՝ «Կրեոնտը» (1776 թ.), «Կվինտո Ֆաբիո»-ն (1778 г.), «Ալչիդե»-ն, որոնց հետագայում հավելել է Le faucon-ը (1786 թ.), Le Fils-Rival ou La Moderne Stratonice-ը (1787 թ.):
Բորտնյանսկին, ում համեմատել են Ջովաննի Պիեռլուիջի դա Պալեստրինայի հետ, այսօր առաջին հերթին համբավված է իր հորինած եկեղեցական երաժշտությամբ՝ պատարագային երկերով և երգչախմբային ու կոնցերտի ժանրերում կատարած բեղմնավոր ներդրումներով ։ Նրան Արտեմի Վեդելի ու Մաքսիմ Բերեզովսկու հետ մեկտեղ համարում են իր դարաշրջանի կոմպոզիտորական ոսկե եռյակի ներկայացուցիչներից մեկը։ Բորտնյանսկին այնքան մեծ ժողովրդականություն է վայելել ռուսական կայսրությունում, որ նրա պատկերը ներկայացված է նովգորոդյան կրեմլում տեղադրված «Ռուսաստանի հազարամյակը» հուշարձանի վրա։ Նրա բազմաժանր ստեղծագործությունը ներառում է նաև ֆրանսերեն, իտալերեն, լատիներեն, գերմաներեն, եկեղեցական սլավոներեն գրված երգչախմբային կոմպոզիցիաներ։
Բորտնյանսկու ազդեցությունն զգացվում է ուկրաինացի կոմպոզիտորներ Միկոլա Լիսենկոյի, Կիրիլո Ստեցենկոյի, Մ. Վերբիցկու, Միկոլա Լեոնտովիչի, Մ. Դրեմլուգի, Լևկո Ռևուցկու, Բ. Լյատոշինսկու և այլոց ստեղծագործություններում։
Թեոդոր Ռյոթքե
Թեոդոր Հյուբներ Ռյոթքե (Theodore Huebner Roethke ;, ), 20-րդ դարի ամերիկացի բանաստեղծ։ Համարվում է իր սերնդի առավել կատարյալ ու ազդեցիկ պոետներից մեկը։ Արժանացել է Պուլիտցերյան մրցանակի (1954 թվականին, «The Waking»/«Արթնացում» գրքի համար), երկու անգամ՝ ԱՄՆ Գրքի ազգային ամենամյա մրցանակի (1959 թվականին՝ Words for the Wind գրքի և հետմահու՝ 1965 թվականին՝ The Far Field բանաստեղծական ժողովածու համար)։ 1967 թվականին Ռյոթքեի Collected Poems ժողովածուն Պուլիտցերյան մրցանակի ներկայացված չափածո երկերի մրցույթում, ըստ քվեարկության արդյունքների, առաջին տեղ է գրավել, սակայն մրցանակաբաշխության հանձնաժողովի նախագահը մրցանակը չի շնորհել հանգուցյալ պոետի գրքին՝ պատճառաբանելով, որ այն պետք է հանձնվի կենդանի, ապրող բանաստեղծի երկի։
Ռյոթքեն իրեն լավագույն կերպ է դրսևորել նաև որպես անգլոամերիկյան գրականության պատմություն և գեղարվեստական, բանաստեղծական խոսք դասվանդող մասնագետ՝ տասնհինգ տարի դասախոսելով այդ առարկաները Սիեթլի Վաշինգտոնյան համալսարանում։ Նրա այդ շրջանի ուսանողներից երկուսն արժանացել են Պուլիտցերյան մրցանակի պոեզիայի ասպարեզում, ևս երկուսը առաջադրվել են ու մասնակցել այդ հեղինակավոր գրական մրցույթին։
Կենսագրություն
Ծնվել է գերմանացի ներգաղթյալների ընտանիքում։ Ավարտել է Միչիգանի համալսարանը (1936 թ.), մագիստրական աստիճան ստացել Հարվարդի համալսարանից։ 1930-ական թվականների վերջերից, ստեղծագործական գործունեությանը զուգընթաց, զբաղվել է մանկավարժական աշխատանքով, դասախոսել ամերիկյան տարբեր քոլեջներում ու համալսարաններում (վերջին մեկուկես տասնամյակը՝ Սիեթլի Վաշինգտոնյան համալսարանում)։ 1930-ական թվականներին գրած բանաստեղծությունները լույս է ընծայել «Բաց տուն» (Open House, 1941 թ.) ժողովածուում, որը միանգամից շահել է գրասեր հասարակության ջերմ համակրանքը, արժանացել գրաքննադատների դրվատանքին։
Իր կենդանության օրոք Ռյոթքեն հրատարակել է տասը բանաստեղծական ժողովածու, որոնք միշտ էլ բուռն հետաքրքրություն են առաջացրել գրասեր զանգվածների և գրաքննադատների շրջանում։
Կինոյում և թատրոնում
Ֆիլմ
Թատրոն
Հիշատակը
1995 թվականին Սիեթլի փողոցներից մեկը կոչվել է «Roethke Mews»՝ ի պատիվ Թեոդոր Ռյոթքեի։
2012 թվականին ԱՄՆ-ում թողարկվել է Թեոդոր Ռյոթքեի դիմապատկերով նամականիշ («20-րդ դարի ամերիկյան տասը մեծ բանաստեղծներ» շարք) ։
Արտաքին հղումներ
Կատեգորիա:Պուլիտցերյան մրցանակակիրներ Կատեգորիա:Ամերիկացի բանաստեղծներ Կատեգորիա:20-րդ դարի բանաստեղծներ Կատեգորիա:Ամերիկացի գրողներ Կատեգորիա:Ամերիկացի մանկավարժներ Կատեգորիա:20-րդ դարի ամերիկացի բանաստեղծներ Կատեգորիա:Պոստմոդեռնիստ գրողներ Կատեգորիա:Բանաստեղծներ այբբենական կարգով
Սան Ռոման դե լոս Մոնտես
Սան Ռոման դե լոս Մոնտես(San Román de los Montes), քաղաք և մունիցիպալիտետ Իսպանիայում՝ Կաստիլիա-Լա Մանչ ինքնավար համայնքի Տոլեդո պրովինցիայի Սիեռա դե Սան Վիսենտե շրջանում։ Տարածքը՝ 45 կմ²։ Բնակչությունը՝ 1782 մարդ (ըստ 2010 թվականի տվյալների)։
Արտաքին հղումներ
Կատեգորիա:Իսպանիայի քաղաքներ
Նորոդոմ Սիամոնի
Նորոդոմ Սիամոնի (នរោត្ដម សីហមុនី, ), 2004 թվականի հոկտեմբերի 14-ից Կամբոջայի թագավոր, Նորոդոմ Սիանուկ թագավորի և Մոնինեատի թագուհու որդին։ ՅՈՒՆԵՍԿՕ-ում Կամբոջայի նախկին մշտական ներկայացուցիչ։
Տիտղոս
Նախքան թագադրումը նա կրում էր «Հանձնել Կրոմ Կուհն» (ស្តេចក្រុមឃុន) կոչումը, որը կարող է հավասարեցվել մեծ իշխանի տիտղոսին։ Նրա թագավորական տիտղոսը քմեր լեզվով հնչում է որպես Preah Karuna Preah Bat Sâmdech Preah Bâromneath Norodom Sihamoni Nai Preah Reacheanachakr Kampuchea և մոտավոր թարգմանությամբ նշանակում է՝ «Նորին մեծություն Նորոդոմ Սիամոնի, Կամբոջայի Թագավորության թագավոր»։ «Սիամոնի» անունը բաղկացած է երկու ձևույթներից` նրա մոր և հոր անունների մասերից․ Սիանուկ և Մոնինեատ։
Կենսագրություն
Սիամոնին ծնվել է 1953 թվականին։ Նրա մայրը՝ Մոնինեատը, արքայազն Նորոդոմ Դունգչակի թոռնուհին է և ֆրանս-իտալական բանկիրը Ժան Ֆրանսուա Իզիի դուստրը ։ «Royal Ark» կայքի պնդմամբ՝ Սիանուկն ու Մոնինեատն ամուսնացել են երկու անգամ՝ 1952 թվականի ապրիլի 12-ին, և «ավելի ֆորմալ»՝ 1955 թվականի մարտի 5-ին։ Մոնինեատը Սիանուկի յոթերորդ կինն էր։ Նորորդոմ թագավորն ունի հայրական 12 եղբայր ու քույր։ Նրա միակ մայրական եղբայրը եղել է Նորոդոմ Նարինդարապոնգը (1954-2003)։
Կյանքի մեծ մասը ապրել է Կամբոջայից դուրս։ 1962 թվականին Սիանուկը նրան ուղարկել է Պրահա, որտեղ նա ստացել է տարրական և միջնակարգ կրթություն, սովորել է երաժշտական արվեստի ակադեմիայում, սովորել է դասական պարեր։ Մինչև 1975 թվականը ապրել է Պրահայում։ Տիրապետում է ֆրանսերեն և չեխերեն լեզուներին, լավ խոսում է ռուսերեն և անգլերեն։ 1970 թվականի հեղաշրջման ժամանակ Սիամոնին մնացել է Չեխոսլովակիայում։
1975 թվականին արքայազնը լքել է Պրահան և սկսել ուսումնասիրել կինոարվեստը Հյուսիսային Կորեայում, իսկ 1977 թվականին Կարմիր Քմերների օրոք վերադարձել է Կամբոջա։ Շուտով կառավարությունը վերացրել է միապետությունը։ Սիամոնին ձերբակալվել է և տնային կալանքի տակ է եղել մինչև 1979 թվականի Վիետնամական ներխուժումը։ 1981 թվականին Սիամոնին տեղափոխվել է Ֆրանսիա, որտեղ զբաղվել է բալետով, իսկ ավելի ուշ դարձել է պարի Քմերական ասոցիացիայի նախագահ։ Սիամոնին Ֆրանսիայում ապրել է մոտ 20 տարի, սակայն հաճախ այցելել է Պրահա։
1993 թվականին, արդեն լինելով արքայազն, նշանակվել է ՅՈՒՆԵՍԿՕ-ում Կամբոջայի դեսպան։ Մինչ այդ նա հրաժարվել էր Ֆրանսիայում Կամբոջայի դեսպանի պաշտոնից ։
2004 թվականի հոկտեմբերի 14-ին, Սիանուկ թագավորի անսպասելի հրաժարականից մեկ շաբաթ անց, 9 անդամներից բաղկացած հատուկ խորհուրդը Սիամոնիին ընտրել է Կամբոջայի թագավոր։ Սիամոնիի ընտրությունն ամրագրվել է վարչապետ Հուն Սենի և Ազգային ժողովի խոսնակ, նոր թագավոր Նորոդոմ Ռանարիտի եղբոր ստորագրություններով։ Պաշտոնապես Սիամոնիի մորուքով գահ Է բարձրացել հոկտեմբերի 29-ին թագադրման օրը։
2008 թվականի դեկտեմբերի 12-ին Սիամոնին թագավորական ընտանիքի քսանվեց անդամի նշանակեց խորհրդականների դատարանում։ Խորհրդի ղեկավար է նշանակվել նրա հայրը՝ արքայազն Նորոդոմ Ռանարիտը։ Մյուս անդամներն էին արքայազն Սիսովատ Սիրիրատը, արքայադուստր Նորոդոմ Մարին, արքայազն Սիսովատ Տոմիկոն ։
Սիամոնին ամուրի է և չունի անմիջական ժառանգ։ Սակայն դա մեծ խնդիր չէ, քանի որ Կամբոջայի թագավորն ընտրում է հատուկ խորհուրդ, նույնիսկ եթե միապետն ունի ուղղակի ժառանգ։
Ծանոթագրություններ
Կատեգորիա:ՄԱԿ-ի պաշտոնյաներ Կատեգորիա:Պետության գործող ղեկավարներ Կատեգորիա:21-րդ դարի քաղաքական գործիչներ
Այն պահից, երբ դուք հեռացաք
«Այն պահից, երբ դուք հեռացաք» (Since You Went Away), ռեժիսոր Ջոն Քրոմվելի՝ 1940-ական թվականների առավել նշանակալից ռազմական կինոֆիլմերից մեկը։ Գլխավոր դերում խաղացել է Կլոդետ Կոլբերը։ «Այն պահից, երբ դու հեռացար. զինվորի նամակն իր կնոջը» վեպի էկրանավորումը` Մարգարետ Բիլլի Ուայլդերի։
Գրեթե երեք ժամ ձգվող ֆիլմի սյուժեն պտտվում է ամերիկյան սովորական ընտանիքի և նրա տանտիրուհու՝ տիկին Հիլթոնի շուրջը։ Վերջինիս ամուսինը՝ Թիմը, գնացել է պատերազմ։ Ինչպես նշել են կինոքննադատները, առավել անսպասելի և հետաքրքիր լուծումը ֆիլմի պրոդյուսեր Դեյվիդ Սելզնիկի՝ սիրեկանների դերասաններ Ջենիֆեր Ջոնսի և Ռոբերտ Ուոքերի ընտրությունն է եղել, ովքեր այդ ժամանակ օրինական ամուսիններ էին։
Սյուժե
Ֆիլմի գործողությունները տեղի են ունենում 1940-ական թվականներին ամերիկյան փոքրիկ քաղաքում։ Մինչ ամուսինը՝ Թիմը, իր երկրի խաղաղության համար կռվում էր ռազմաճակատում, տիկին Էնն Հիլթոնը (Կլոդետ Կոլբեր) զբաղված էր հանկարծակի իր գլխին թափված կենցաղային խնդիրներով։ Որպեսզի տանը դատարկ մահճակալ չմնա, նա վերցնում է կենվոր գնդապետ Վիլյամ Սմոլեթին (Մոնտի Վուլի)։ Ընտանեկան բյուջեն խիստ սահմանափակ է, շատ մթերքներ չէին բավարարում։ Տիկին Հիլթոնի համար այդ ամենը աննշան մանրուքներ են թվում, երբ նա տեղեկանում է, որ իր դուստեր Ջեյնի (Ջենիֆեր Ջոնս) և գնդապետի թոռան՝ Վիլյամի (Ռոբերտ Ուոքեր) միջև սիրավեպ է սկսվել։
Քննադատություն
Ֆիլմը տարբեր արձագանքներ է ստացել համաշխարհային կինոքննադատների կողմից։ Նրանց մեծամասնությունը նշել է չափազանց գերզգայությունն ու անիրական սյուժեն, որ հատուկ է ֆիլմին։
Գրականություն
Կատեգորիա:Ֆիլմեր այբբենական կարգով Կատեգորիա:Անգլերեն ֆիլմեր Կատեգորիա:1944 ֆիլմեր Կատեգորիա:Ամերիկյան դրամա ֆիլմեր Կատեգորիա:Լավագույն երաժշտության համար Օսկարի մրցանակակիր ֆիլմեր Կատեգորիա:Ամերիկյան սև-սպիտակ ֆիլմեր Կատեգորիա:Ամերիկյան ֆիլմեր Կատեգորիա:United Artists ֆիլմեր Կատեգորիա:Ամերիկյան վեպերի էկրանավորումներ
Աստերոիդների ցանկ (89601-89700)
Աստերոիդների ցանկ (89501-89600) * Աստերոիդների ցանկ * Աստերոիդների ցանկ (89701-89800)
Կատու (քանդակ, Երևան)
«Կատու» քանդակ, գտնվում է Երևանում` Կասկադ համալիրում գտնվող Գաֆեսճյան արվեստի կենտրոնի տարածքում, տեղադրվել է 2002-ին։
Տվյալներ
Քանդակը կառուցված է բրոնզից, բարձրությունը 2,5 մետր է։
Պատմություն
Հայաստանի Գաֆեսճյան թանգարան-հիմնադրամը 2002 թվականին Երևան բերեց Ջերարդ Գաֆեսճյանի հավաքածուի նմուշներից մեկը` կոլումբիացի հանրահայտ նկարիչ Ֆեռնանդո Բոտերոյի 1998 թվականին կերտած «Կատուն», որը տեղադրվեց Կասկադ համալիրի ներքևի հատվածում։ Քանդակն ունի երեք կրկնօրինակ, Բոտերոյի մոնումենտալ քանդակների լավագույն օրինակներից է և ցուցադրվել է աշխարհի տարբեր երկրներում։
Քանդակի բացման հանդիսավոր արարողությունը տեղի ունեցավ 2002 թ. նոյեմբերի 26-ին ։
Ծանոթագրություններ
Կատեգորիա:Երևանի հուշարձաններ Կատեգորիա:Ֆեռնանդո Բոտերոյի քանդակներ
Գիյոմ Ռոշերոն
Գիյոմ Ռոշերոնը ֆրանսիական տեսողական էֆեկտների վերահսկիչ է, ով ծնվել է 1981 թվականին Ֆրանսիայի Փարիզ քաղաքում ։ Նա իր կարիերան սկսել է 2000 թ.-ին Փարիզում գործող BUF Compagnie-ի ընկերությունում, և հինգ տարի հետո այնտեղ հրավիրվել է աշխատանքի շարժվող նկարչական ընկերությունում։ Նա ստացավ Ակադեմիայի մրցանակ 85-րդ Ակադեմիայի մրցանակաբաշխության ժամանակ «Կյանք Պի» ֆիլմի համար՝ Լավագույն տեսողական էֆեկտների կատեգորիայում։ Նա իր հաղթանակը կիսեց Դոնալդ Ռ. Էլիոթի, Էրիկ-Ջան դե Բոերի և Բիլ Ուեսթենհոֆերի հետ ։ 2020 թվականին նա ստացավ իր երկրորդ Ակադեմիայի մրցանակ անվանակարգը՝ «Լավագույն տեսողական էֆեկտներ», իսկ երկրորդ հաղթանակը՝ «2019 թվականի 1917» կինոնկարի համար, 92-րդ Ակադեմիայի մրցանակաբաշխության ժամանակ ։
Արտաքին հղումներ
Կատեգորիա:2013 ֆիլմեր Կատեգորիա:Կարճամետրաժ ֆիլմեր Կատեգորիա:Օսկարակիրներ
Walk Me Home
«Walk Me Home» (հայ.՝ Ուղեկցիր ինձ տուն), ամերիկացի երգչուհի Փինկի երգ, որ ձայնագրվել է նրա Hurts 2B Human իններորդ ստուդիական ալբոմի համար ։ Կոմպոզիցիան թողարկվել է որպես ալբոմի առաջին սինգլ 2019 թվականի փետրվարի 20-ին։
Թողարկում
2019 թվականի փետրվարի 6-ին Փինկը «Էլլեն Դեջեներեսի շոուում» հայտարարել է, որ իր նոր երգը կթողարկվի առաջինա երկու շաբաթվա ընթացքում, ինչպես նաև ասել, որ ապրիլին կթողարկվի իր նոր ալբոմը ։ Շոուի ընթացքում նա սինգլի ոչ մեծ հատված կատարել է ակապելլա ։
2019 թվականի փետրվարի 20-ին տեղի է ունեցել սինգլի պրեմիերան Spotify, iTunes, ինչպես նաև այլ թվային հարթակներում, և նույն օրը թողարկվել է երգի լիրիկական տեսահոլովակը YouTube-ում ։
Երաժշտական տեսահոլովակ
Walk Me Home երգի երաժշտական տեսահոլովակը նկարահանել է Մայքլ Գրեյսին («Մեծագույն շոումենը» ֆիլմի ռեժիսորը) ։
Ծանոթագրություններ
Կատեգորիա:Փինքի երգեր
Մեժևոե (գյուղ, Յասինովատսկի շրջան)
Մեժևոե (Межове), գյուղ Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Մեժևոե գյուղում բնակվում էր 36 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Յասինովատսկի շրջանի բնակավայրեր Կատեգորիա:Ուկրաինայի գյուղեր
Հրաչյա Բոգդանյան
Հրաչյա (Հրաչիկ) Կարապետի Բոգդանյան, հայ խորհրդային ջութակահար և մանկավարժ։ ՀԽՍՀ արվեստի վաստակավոր գործիչ (1964)։
Արա և Անահիտ Բոգդանյանների հայրը։
Ծանոթագրություններ
Կատեգորիա:Հայ ջութակահարներ Կատեգորիա:Հայ մանկավարժներ
Ֆլաբեր
Ֆլաբեր (Flubber от Fly Rubber), 1997 թվականին արտադրված ամերիկյան ֆանտաստիկ կատակերգություն, որը 1961 թվականին արտադրված «The Absent-Minded Professor» («Մոռացկոտ պրոֆեսորը») ֆիլմի վերափոխված տարբերակն է:
Ֆիլմի կարգախոսը հետևյալն է. «The stuff dreams are made of. Catch it if you can!» («Այն, ինչից ստեղծվում են երազանքները: Բռնի՛ր այն, թե կարող ես»):
Սյուժե
Քիմիայի ցրված ուսուցիչ Ֆիլիպ Բրեյնարդը (Ռոբին Ուիլյամս) երկար ժամանակ երազում է հայտնագործել մետաստաբիլ նյութ. միակ ելքը, որով կկարողանա վաստակել միջոցներ քոլեջը, որտեղ նա դասավանդում է, փակվելուց փրկելու համար: Իր տուն-լաբորատորիայում կատարած փորձերը չեն դադարում: Նա 2 անգամ ուշանում է Սառայի հետ իր հարսանիքից, որը նույնպես աշխատում է քոլեջում: Բայց մի անգամ, պատահական կերպով կատարվում է քիմիական ռեակցիա, որը արձակում է ֆլաբեր՝ դոնդողանման մի նյութ, որն ի զորու է անհավատալի հզորության էներգիա կենտրոնացնել: Պրոֆեսորի ուրախությունը սակայն կարճ է տևում: 2 չարագործներ ներխուժում են պրոֆեսորի տուն և գողանում են ֆլաբերը: Բայց նրանք դեռ չգիտեն, թե ինչի է ընդունակ այդ աչքի չընկնող, դոնդողանման նյութը:
Եկամուտ
Ֆիլմի եկամուտն ամբողջ աշխարհում կազմել է 178 միլիոն դոլար :
Շտոկերաու
Շտոկերաու (Stockerau), քաղաք Ավստրիայի Կոռնոյբուրգ շրջանում (Ստորին Ավստրիա երկրամաս)։ Ընկած է երկրի մայրաքաղաք Վիեննայից մոտավորապես 25 կիլոմետր դեպի հյուսիս-արևմուտք, Դանուբ գետից ընդամենը մի քանի կիլոմետր հեռավորության վրա։ Զբաղեցնում է 37,41 քառակուսի կիլոմետր տարածք։ Բնակչության թվաքանակը 2018 թվականի հունվարի 1-ի տվյալներով եղել է 16 916 (այդ ցուցանիշով առաջին տեղն է զբաղեցնում Վայնֆիրտել ենթաշրջանում) ։ Պաշտոնական կոդը՝  3 12 30: Շտոկերաուն անվանում են նաև Լենաուշտադ (գերմաներեն՝ Lenaustadt, այսինքն՝ Լենաուի քաղաք), քանզի ավստրիացի մեծ բանաստեղծ Նիկոլաուս Լենաուն հաճախ է այցելել ու տևական ժամանակ անցկացրել այստեղ՝ հյուրընկալվելով շտոկերաուցի պապին ու տատին։
Արտաքին հղումներ
Կատեգորիա:Ավստրիայի քաղաքներ Կատեգորիա:Ավստրիայի բնակավայրեր
Չելոու քաբաբ
Չելոու քաբաբ, իրանական խոհանոցի ամենահայտնի ավանդական ուտեստներից մեկը։ Չելոու քաբաբը բաղկացած է յուղով չելոուից (բրինձ) ու քաբաբից և օգտագործվում է ածիկային հալվայի (կոծոխուրի) ու լոլիկի հետ։
Այնպիսի ուտեստի հայտնագործումը, ինչպիսին է չելոու քաբաբն է, կապվում է Նասր ադ Դին Շահի հետ։ Էթեմադ աս-Սոլթանեն իր գրառումներում նաև գրում է, որ առաջին վայրը, որտեղ Իրանում մատուցել են չելոու քաբաբ, կոչվում էր «Չելոու քաբաբիյե Նաիբ», տեղակայված էր Թեհրանի հին շուկայում և նման էր այդ ժամանակների եվրոպական ռեստորաններին ։ Միևնույն ժամանակ, կա նաև մեկ այլ վկայություն այն մասին, որ առաջին ռեստորան-չելոու-քաբաբը հայտնվել է Թավրիզում՝ Կովկասի հետ սահմանին։ Մոհամմադ Ռեզա Մուաթթամադ ուլ-Քիթաբի «Քաջարների պատմություն» գրքի համաձայն՝ կովկասյան քաբաբը Նասր ադ Դին Շահի հրամանով սկսեցին քաշել շամփուրների վրա, և մինչ օրս դրանք ձեռք են բերել սվորական քաբաբի տեսք։ Մինչ այդ Իրանում տարածված էին այն քաբաբները, որոնք պատրաստվում էին կովկասյան տարբերակով։
Նասր ադ Դին Շահի ժամանակներում մեկ բաժին չելոու քաբաբն արժեր 4 կռան (դրամական միավոր՝ 1825-1932 թվականներին), Ահմադ շահի կառավարման ժամանակահատվածում արժեր 4-5 ռիալ, իսկ Մոհամմադ Ռեզա շահի ժամանակներում հասավ 60 ռիալի։ Շահական ժամանակում ռեստորաններում սկզբից հաճախորդին մատուցում էին բրինձ, իսկ դրանից անմիջապես հետո մատուցողը չելոուի վրա էր դնում հենց նոր շամփուրից քաշած քաբաբը։ Որոշ ռեստորաններում քաբաբը շամփուրից քաշելը տևում էր այնքան, քանի դեռ հաճախորդը չէր կշտանում։ Այնուամենայնիվ, կերած քաբաբների քանակը չէր արտացոլվում ուտեստի արժեքի վրա ։ Նախկինում չելոու քաբաբ մատուցող ռեստորաններում ուտելիքը մատուցվում էր ճենապակյա սպասքի մեջ ։ Ահմադ շահի անձնական խոհարար Ջավադ Ֆարիֆթեն Փարիզում բացեց առաջին ռեստորան-չելոու-քաբաբը, որը կոչվում էր «Ֆարիֆթե»։ Ջավադ Ֆարիֆթեն դարձավ առաջին մարդը, ով արտասահմանում նմանատիպ իրանական ռեստորան էր բացել։
Արտաքին հղումներ
Կատեգորիա:Իրանական խոհանոց
Մայամիի Պերես արվեստի թանգարան
Մայամիի Պերես արվեստի թանգարան (Pérez Art Museum Miami, PAMM), ժամանակակից արվեստի թանգարան ԱՄՆ Ֆլորիդա նահանգի Մայամի քաղաքում։ 2013 թվականին տեղակայվել է Մայամիի Թանգարանային զբոսայգում։ Թանգարանը հիմնադրվել է 1984 թվականին որպես «Գեղարվեստի կենտրոն»։ 1996 թվականից հայտնի է դարձել որպես Մայամիի արվեստի թանգարան։ 2013 թվականի անվանափոխությունից հետո տեղակայվել է Biscayne բուլվարի 1103 հասցեի նորակառույց շենքում (ճարտարապետ՝ Herzog & de Meuron ճարտարապետական ընկերություն)։ Թանգարանը, 275 միլիոն դոլար արժողությամբ Պատրիսիա Ֆրոսթ գիտության թանգարանի և քաղաքային զբոսայգու հետ միասին կազմում են 20 ակր տարածք զբաղեցնող Թանգարանային զբոսայգու մաս ։
Թանգարանային զբոսայգում վերաբացվելուց հետո թանգարանը գրանցել է այցելուների աննախադեպ աճ՝ ունենալով 150000 այցելու առաջիկա չորս ամիսների ընթացքում։ Ի սկզբանե թանգարանն ակնկալել էր նոր վայրում առաջին տարում ունենալ 200000 այցելու ։  Նախկին վայրում՝ Ֆլեգլեր փողոցի վրա գտնվող կառույցում, թանգարանը տարեկան ունեցել է միջինը 60000 այցելու։
Մայամի Դեյդ շրջանի մշակույթի կենտրոն
Գեղարվեստի կենտրոնը բացվել է Մայամի Դեյդ շրջանի մշակույթի կենտրոնում 1983 թվականին կառուցված Ֆիլիպ Ջոնսոնի նախագծած համալիրի երեք կառույցներից առաջին շենքում ։ Թանգարանը կառուցվել է Արևմտյան Ֆլեգեր 101 հասցեի Մայամիի նույն մշակույթի կենտրոնում որպես Մայամիի պատմական թանգարան և Մայամի Դեյդ շրջանի հանրային գրադարան։ 1,5 տարի թանգարանի բացման ուշացման պատճառը կապված էր համալիրի  ծխի համակարգի էվակուացման վերանորոգման հետ ։ Թանգարանը հիմնադրվել է որպես շրջիկ ցուցադրությունների սրահ և մինչև 1996 թվականը ցուցանմուշներ չի հավաքագրել  ։ Մայամիի արվեստի թանգարանը հիմնադրվել է 1996 թվականին որպես Գեղարվեստի կենտրոնի իրավահաջորդ ։
Մայամի Դեյդ շրջանի Ջորջ Մ. Պերես արվեստի թանգարան
2010 թվականի նոյեմբերին Մայամիի կենտրոնում գտնվող Թանգարանային զբոսայգում սկսվել է Մայամիի արվեստի թանգարանի շինարարությունը։ Շենքը նախագծել է շվեյցարական Herzog and de Meuron ընկերությունը ։ Շենքը կառուցվել է Stiltsville նմանությամբ ։ Թանգարանի նոր շենքը կառուցվել է Մայամիի գիտության թանգարանին կից վերաձևափոխված զբոսայգում։ Եռահարկ կառույցը զբաղեցնում է 200000 ոտնաչափ տարածք, 120000 ներքին, 80000 արտաքին։ Թանգարանի ներսում ցուցասրահները լուսավորվում են հատակից առաստաղ ձգվող պատուհաններով։ Թանգարանի նոր շենքը բացվել է 2013 թվականի դեկտեմբերին ։
131 միլիոն դոլար արժողությամբ նոր շենքի կառուցման համար թանգարանը համագործակցել է Մայամի քաղաքի և Մայամի Դեյդ շրջանի հետ։ Բիսքեյն ծովածոցի տարածքը հատկացրել է Մայամիի քաղաքապետարանը։ Թանգարանի կառուցման արժեքը կազմեց 220 միլիոն դոլար, որից 100 միլիոն դոլարը հատկացվել էր Մայամի Դեյդի ընտրողների հիմնադրամից և 120 միլիոն դոլարը մասնավոր նվիրատուներից։ 2011 թվականի կեսերին մասնավոր դոնորները նվիրաբերեցին լրացուցիչ 50 միլիոն դոլար։ Թանգարանային արշավին աջակցելու համար՝ լատինաամերիկյան արվեստի հավաքորդ Ջորջ Մ.Պերեսը թանգարանին նվիրաբերեց 35 միլիոն դոլար, որը կվճարվի 10 տարիների ընթացքում, և թանգարանը վերանվանվեց Մայամի Դեյդ շրջանի Ջորջ Մ. Պերես արվեստի թանգարան ։
Անվանափոխության տարաձայնություններ
Պերեսի անունով թանգարանն անվանակոչելուց հետո ի հայտ եկան որոշ հակասություններ ։ Ի նշան բողոքի՝ խորհրդի անդամները հրաժարական տվեցին ՝ հաշվի առնելով այն փաստը, որ Մայամիի քաղաքապետարանը և հարկատուները հանգանակել էին 100 միլիոն դոլար Պերեսի 40 միլիոն դոլարի համեմատությամբ ։ Մտահոգություն կար, որ նոր անվանումը կկանխի նմանատիպ նվիրատվությունները, որն իր ազդեցությունը կունենա թանգարանի հավաքածուի հետագա ընդլայնման համար ։
Հավաքածու
Թանգարանը նմուշներ սկսել է հավաքագրել 1996 թվականից։ Թանգարանի ուշադրության կենտրոնում 20-րդ դարի և ժամանակակից արվեստն է, ինչպես նաև ատլանտյան արվեստը, որը բնորոշում է որպես  ամերիկյան, արևմտաեվրոպական, աֆրիկյան արվեստ ։ Նոր կառույցի բացման պահին թանգարանն ուներ 1800 նմուշ, որից 500-ը ձեռք է բերվել 2013 թվականին ։ Թանգարանի մշտական հավաքածուում ներկայացված է 20-րդ դարի և ժամանակակից արվեստի երկրորդ մասը, այդ թվում Պուրվիս Յանգի, Ջոժես Կորնելի, Կյանդե Ուայլիի, Ջեյմս Ռոզենկվիստ, Ֆրակ Սռելլայի, Կիկի Սմիթի ստեղծագործությունները։ Թանգարանի ներկայիս հավաքածուի մեծ մասը նվիրատվություններ են, որից 110 աշխատանք Ջորջ Մ. Պերեսից, որի մեջ ներառված են կուբացի, մեքսիկացի (Դիեգո Ռիվերա, Դամիան Օրտեգա), ուրուգվայցի (Խոակին Տոռես Գարսիա), կոլումբիացի (Բեարիս Գոնսալես) նկարիչների գործեր ։
Արտաքին հղումներ
Կատեգորիա:ԱՄՆ-ի թանգարաններ Կատեգորիա:Ժամանակակից արվեստի թանգարաններ